RPC แรง 4 วันติด! พุ่งอีก 15% คาดเก็งกำไรหุ้นเล็กต่ำบุ๊ก-ลุ้นผลงานปีนี้โตเด่น
RPC แรง 4 วันติด! พุ่งอีก 15% คาดเก็งกำไรหุ้นเล็กราคาต่ำบุ๊ก-ลุ้นผลงานปีนี้โตเด่น! หลังโชว์งบ 6 เดือนแรกโกยกำไรแตะ 749.64 ลบ. สูงกว่าทั้งปี 63
RPC แรง 4 วันติด! พุ่งอีก 15% คาดเก็งกำไรหุ้นเล็กราคาต่ำบุ๊ก-ลุ้นผลงานปีนี้โตเด่น! หลังโชว์งบ 6 เดือนแรกโกยกำไรแตะ 749.64 ลบ. สูงกว่าทั้งปี 63
20 ส.ค. 2564

ผู้สื่อข่าวรายงานว่า วันนี้(20 ส.ค.64) ราคาหุ้นบริษัท อาร์พีซีจี จำกัด (มหาชน)  หรือ RPC ณ เวลา 15.03 น. อยู่ที่ระดับ 1.05 บาท บวก 0.14 บาท หรือ 15.38%  ด้วยมูลค่าซื้อขาย 204.55 ล้านบาท ราคาหุ้นแรง 4 วันติด โดยนับตั้งแต่หุ้นยืนที่ระดับ 0.82 บาท เมื่อวันที่ 16 ส.ค. จนถึงล่าสุดหุ้นปรับตัวขึ้นแล้ว 28% คาดเก็งกำไรหุ้นเล็ก และราคาหุ้นต่ำกว่ามูลค่าหุ้นทางบัญชี 1.92 บาท

ขณะเดียวกันบริษัทประกาศผลการดำเนินงานของไตรมาส 2/2564 สิ้นสุดวันที่ 30 มิถุนายน 2564 อยู่ที่ระดับ 752.57 ล้านบาท เทียบไตรมาส 2/2563 ขาดทุนสุทธิ 1.37 ล้านบาท ในไตรมาส 2 ปี 2564 บริษัทฯ มีรายได้หลักจากการจำาหน่ายน้ำมันแบบค้าปลีกผ่านสถานีบริการน้ำามันของ บริษัท เพียวพลังงานไทย จำกัด (PTEC) ซึ่งเป็นบริษัทแกนของบริษัท โดยมีรายได้จากการขายทั้งสิ้นจำนวน 1,394 ล้านบาท เพิ่มขึ้น 530 ล้านบาท หรือคิดเป็นเพิ่มขึ้นร้อยละ 61 เทียบกับไตรมาส 2 ปี 2563 จำนวน 864 ล้านบาท

ขณะที่ 6 เดือนแรก 2564 มีกำไร 749.64 ล้านบาท จากงวดเดียวกันปีก่อนขาดทุนสุทธิ 29.76 ล้านบาท คาดผลงานปีนี้โตเด่นจากปีก่อนมีกำไรสุทธิเพียง 44.33 ล้านบาท